ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 200 கோடியைக் கடந்தது
இந்தியாவில் இன்று காலை 7 மணி நிலவரப்படி 200 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,63,34,227 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.79 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.33 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.47 சதவீதமாக உள்ளது. கடந்த 24 மணி நேரத்தில் 16,069 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,30,97,510.
இந்தியாவில் கடந்த 24 மணி நேரத்தில் 16,935 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,61,470 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.96 கோடி . வாராந்திரத் தொற்று 6.45 சதவீதமாக உள்ளது. தினசரித் தொற்று விகிதம் 4.58 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1842253
விவசாயத்துறை அமைச்சகம்
தேனீ வளர்ப்பு குறித்த தேசிய அளவிலான கருத்தரங்கு
தேனீ வளர்ப்பு குறித்த தேசியக் கருத்தரங்கை, தேசிய தேனீ வாரியம், தேசிய வோளாண் கூட்டுறவு சந்தை கூட்டமைப்பு, தேசிய வேளாண் கூட்டுறவு விற்பனை கூட்டமைப்பு, தேசிய பால் வளர்ச்சிவாரியம் ஆகியவற்றுடன் இணைந்து நேற்று நடத்தியது. இதில் அரசு மற்றும் தனியார் துறை, மாநில, மத்திய வேளாண் பல்கலைக்கழகங்கள், தேனி வளர்ப்போர் உட்பட 600க்கும் மேற்பட்டோர் பங்கேற்றனர்.
இந்த கருத்தரங்கில் மத்திய வேளாண் அமைச்சக கூடுதல் செயலாளர் டாக்டர் அபிலாக்ஷ் லிகி, மத்திய அரசு தொடங்கிய தேசிய தேனீ வளர்ப்பு மற்றும் தேன் திட்டம் குறித்து பேசினார். இத்திட்டத்தின் அமலாக்கம், நாட்டில் இனிப்புப் புரட்சியை ஏற்படுத்துவதில் மிகப் பெரிய நடவடிக்கை என்றார்.
தேனில் கலப்படம் செய்யும் பிரச்னைக்குத் தீர்வு காண தேசிய தேனீ வளர்ப்பு மற்றும் தேன்திட்டம் உதவும் என திரு லிகி தெரிவித்தார். தேன் மற்றும் தேன் கூடுகள் தயாரிப்புகளை அடையாளம் காண மதுகிரந்தி இணையளத்தை தேசிய தேனீ வாரியம் தொடங்கியுள்ளது. நாட்டின் அனைத்து பகுதிகளிலும் தேன் பரிசோதனை கூடங்களை அமைக்க தேசிய தேனீ வளர்ப்பு மற்றும் தேன் திட்டம், திட்டமிட்டுள்ளது. தேனீ வளர்ப்போரின் 100 விவசாய உற்பத்தி மையங்களில் இந்தப் பரிசோதனைக் கூடங்கள் அமைக்கப்படும். தேனீ வளர்ப்போருக்கான விவசாய உற்பத்திச் சங்கங்கள், கூட்டுறவு நிறுவனங்கள் ஆகியவற்றை அமைப்பது தேனீ வளர்ப்புத்துறையை நிலையாகச் செயல்பட வைக்கும் என டாக்டர் அபிலாக்ஷ் லிகி கூறினார்.
தோட்டக்கலை துறை கூடுதல் இயக்குனர் டாக்டர் என்.கே.பாட்லே பேசுகையில், தேசியத் தேனீ வளர்ப்பு மற்றும் தேன் திட்டத்தை நாடு முழுவதும் அமல்படுத்தி, தேனீ வளர்ப்போருக்கு உண்மையான பயன்களை அளிக்க வேண்டும் எனக் கூறினார். தேனீ வளர்ப்போரின் வருமானத்தை அதிகரிக்க, தேன் உற்பத்தியுடன், இதர தயாரிப்புகளான ராயல் ஜெல்லி, தேனீ மகரந்தம், தேனீ மெழுகு, தேனீ விஷம், தேன்கூடு எண்ணெய் ஆகியவற்றையும் உற்பத்தி செய்ய வேண்டும் என அவர் கூறினார்.
இந்நிகழ்ச்சியில் பங்கேற்றவர்கள் கேட்ட கேள்விகளுக்கு, இந்த கருத்தரங்கில் பங்கேற்ற நிபுணர்கள் பதில் அளித்தனர்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1792508
----
(Visitor Counter : 248
புவி அறிவியல் அமைச்சகம்
கடல் தரவு மேலாண்மைக்கான மின்னணு தளத்தை டாக்டர். ஹர்ஷ் வர்தன் தொடங்கி வைத்தார்
மத்திய புவி அறிவியல் அமைச்சகத்தின் கீழ் இயங்கும் தன்னாட்சி பெற்ற அமைப்பான கடல் தகவல் சேவைகளுக்கான இந்திய தேசிய மையம் , மின்னணு கடல் தகவல் சேவை என்னும் கடல் தரவு மேலாண்மைக்கான மின்னணு தளத்தை முதன் முறையாக உருவாக்கியுள்ளது.
மத்திய புவி அறிவியல், அறிவியல் மற்றும் தொழில்நுட்பம், மற்றும் சுகாதாரம் மற்றும் குடும்ப நல அமைச்சர் டாக்டர். ஹர்ஷ் வர்தன் இதைத் தொடங்கி வைத்தார்.
இந்நிகழ்ச்சியில் பேசிய அமைச்சர், மின்னணு இந்தியாவை நோக்கிய ஒரு மிகப்பெரிய முன்னேற்றம் டிஜிட்டல் ஓசன் என்றும், இது நீலப் பொருளாதாரத்தை விரிவாக்கி தற்சார்பு இந்தியாவுக்கு ஊக்கம் அளிக்கும் என்றும் கூறினார்.
மத்திய புவி அறிவியல் அமைச்சகத்தின் செயலாளர் டாக்டர். எம். ராஜீவன், மத்திய புவி அறிவியல் அமைச்சகத்தின் இணைச் செயலாளர் டாக்டர். விபின் சந்திரா, கடல் தகவல் சேவைகளுக்கான இந்திய தேசிய மைய இயக்குநர் டாக்டர். டி. சீனிவாச குமார் மற்றும் புவி அறிவியல் அமைச்சகம் மற்றும் கடல் தகவல் சேவைகளுக்கான இந்திய தேசிய மையத்தின் மூத்த அலுவலர்கள் இதில் கலந்து கொண்டனர்.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1684418
-----
(Visitor Counter : 191
அறிவியல் மற்றும் தொழில்நுட்பத்துறை
தடுப்பு மருந்துகள், நோய் கண்டறிதல், சிகிச்சை முறைகளைக் கொண்ட 70 கருத்துருக்களுக்கு கோவிட்-19 ஆராய்ச்சி கூட்டமைப்பு பரிந்துரை
சார்ஸ் கோவ்-2 தொற்றுக்கு எதிராக செயல்திறன் மிக்க பாதுகாப்பான உயிரிமருத்துவத் தீர்வுகளை அவசரமாக உருவாக்குவதற்காக, உயிரி தொழில்நுட்பத் துறை மற்றும் உயிரி தொழில்நுட்பத் தொழில் ஆராய்ச்சி உதவி குழுமம் விண்ணப்பங்களை வரவேற்றுள்ளன. இதுதவிர, ‘துரித வழி ஆய்வு நடைமுறை’யின் கீழ், உடனடி செயலாக்கத்துக்கான கோவிட்-19 தொற்று தீர்வுகளுக்கு நிதியுதவி வழங்குவதற்கான வழியையும் அது உருவாக்கியுள்ளது.
ஆராய்ச்சி கூட்டமைபின் கீழ், உயிரி தொழில்நுட்பத் துறை மற்றும் உயிரி தொழில்நுட்பத் தொழில் ஆராய்ச்சி உதவி குழுமம் ஆகியவை, கோவிட்-19 தொற்றை கட்டுப்படுத்தும், நோய் கண்டறிதல், தடுப்பு மருந்துகள், நவீன சிகிச்சை முறைகள், மறு நோக்க மருந்துகள் அல்லது இதர கண்டுபிடிப்புகளை உருவாக்க தொழில் துறை, கல்வித்துறை மற்றும் இரண்டும் இணைந்த நடவடிக்கைகளுக்கு உதவும் நோக்கத்துடன் தொடர்ந்து விண்ணப்பங்களை மதிப்பிட்டு வருகின்றன. சுழற்சி பல அடுக்கு ஆய்வு முறையின் மூலமாக, உபகரணங்கள், நோய் கண்டறிதல், தடுப்பு மருந்துகள், சிகிச்சைகள் மற்றும் இதர தடுப்பு நடவடிக்கைகளுக்கான 70 கருத்துருக்கள் நிதி உதவிக்காக பரிந்துரைக்கப்பட்டுள்ளன. இதில் 10 தடுப்பு மருந்து விண்ணப்பங்கள், 34 நோய் கண்டறியும் முறைகள் அல்லது வசதிகள், 10 சிகிச்சை முறைகள், மறுநோக்க மருந்து முறைகள் 2, தடுப்பு நடவடிக்கைகள் என வரையறுக்கப்பட்டுள்ள 14 திட்டங்கள் உள்ளிட்ட கருத்துருக்கள் தேர்வு செய்யப்பட்டுள்ளன.
உயிரி தொழில்நுட்பத் துறை, பொதுத்துறை மற்றும் தனியார் பங்கேற்பில் தேசிய உயிரி மருத்துவ உள்நாட்டு ஆதார கூட்டமைப்பு ஒன்றைத் துவக்கியுள்ளது. கோவிட்-19 தொற்று கண்டறிதல், தடுப்பு மருந்துகள், சிகிச்சை முறைகளுக்கான மூலப்பொருட்கள் மற்றும் ஆதாரங்களை உள்நாட்டிலேயே உருவாக்குவதை இது நோக்கமாகக் கொண்டிருக்கும். ஏபிள் மற்றும், இந்திய தொழில்கள் கூட்டமைப்பு ஆகியவற்றின் கூட்டு முயற்சியில் தொடங்கப்பட்டுள்ள இந்தக் கூட்டமைப்புக்கு சி- கேம்ப் நிதி அளிக்கும்.
தனது ‘துரித வழி ஆய்வு நடைமுறை’யின் கீழ், உடனடி செயலாக் கத்துக்கான கோவிட்-19 தொற்று தீர்வுகளுக்கு நிதியுதவி வழங்குவதற்கான வழியை BIRAC உருவாக்கியுள்ளது
பாதுகாப்பு அமைச்சகம்
கொரோனா காலத்தில் வரப்பிரசாதம்: புதிய ஆக்சிஜன் விநியோக முறையை டிஆர்டிஓ உருவாக்கியுள்ளது
மிகவும் உயரமான பனிப்பிரதேச இடங்களில் பணிபுரியும் ராணுவ வீரர்களுக்காக எஸ்பிஓ2  வை சார்ந்து தானியங்கி துணை ஆக்சிஜன் விநியோக முறையை ராணுவ ஆராய்ச்சி மற்றும் மேம்பாட்டு அமைப்பு  உருவாக்கியுள்ளது.
பெங்களூருவில் அமைந்துள்ள டிஆர்டிஓ-வின் ராணுவ உயிரி பொறியியல் & மின் வேதியியல் மருத்துவ ஆய்வகம் உருவாக்கியுள்ள இந்த தானியங்கி ஆக்ஸிஜன் விநியோக அமைப்பு முறை, ரத்த பிராணவாயு செறிவூட்டல் அளவுகளின் அடிப்படையில் ஆக்சிஜனை வழங்கி, உயிருக்கு ஆபத்தான நிலையில் இருந்து மனிதர்களை காக்கும்.
தற்போதைய கொவிட்-19 காலக்கட்டத்தில் இந்த தானியங்கி ஆக்ஸிஜன் விநியோக அமைப்புமுறை ஒரு வரப்பிரசாதமாக அமையும்.
கள சூழ்நிலைகளுக்கு ஏற்ப செயலாற்றும் வகையில் உள்நாட்டிலேயே உருவாக்கப்பட்ட இந்த விநியோக அமைப்பு, செயல்திறன் மிக்கதாகவும் விலை குறைவானதாகவும் இருக்கும். இதன் மொத்த உற்பத்தி ஏற்கனவே தொடங்கிவிட்டது. இதை யார் வேண்டுமானாலும் எளிதாக இயக்க முடியும் என்பதால், மருத்துவர்கள் மற்றும் மருத்துவ பணியாளர்களின் பணிச்சுமை குறையும்.
பல்வேறு அளவுகளில் கிடைக்கும் இந்த விநியோக அமைப்பு, தற்போதைய கடினமான காலகட்டத்தில் பேருதவியாக இருக்கும் என்று எதிர்பார்க்கப்படுகிறது.
நாடு முழுவதும் அதிக அளவிலான கொரோனா நோயாளிகளை கையாள்வதில், பல்வேறு வகைகளில் இது உதவும்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1712666
மின்னணு மற்றும் தகவல் தொழில்நுட்பம்
இந்தியாவில் மென்பொருள் தொழில்நுட்பப் பூங்காக்கள் அமைப்பு
தமிழ்நாட்டில் சென்னை, கோயம்புத்தூர், மதுரை, திருநெல்வேலி, திருச்சி ஆகிய இடங்களிலும், பாண்டிச்சேரியிலும் இந்திய மென்பொருள் தொழில்நுட்பப் பூங்காக்கள் அமைக்கப்பட்டுள்ளன
நாட்டில் சிறிய மற்றும் புதிய நகரங்களில் டிஜிட்டல் வாய்ப்புகளை விரிவாக்கம் செய்வதில் மத்திய அரசு கவனம் செலுத்தி வருகிறது. இதன் மூலம், ஒரு ட்ரில்லியன் டாலர் டிஜிட்டல் பொருளாதாரம் என்ற அரசு மற்றும் பிரதமரின் தொலைநோக்குப் பார்வையில் ஒவ்வொரு இந்திய இளைஞர் வசிக்கும் இடமும், பங்கேற்பதை உறுதி செய்ய முடியும்.
இத்தகவலை மின்னணு மற்றும் தகவல் தொழில்நுட்பத்துறை இணை அமைச்சர் திரு ராஜீவ் சந்திரசேகர் மக்களவையில் இன்று தெரிவித்தார். இந்திய மென்பொருள் தொழில்நுட்பப் பூங்காக்கள் என்பது மின்னணு மற்றும் தகவல் தொழில்நுட்ப அமைச்சகத்தின் கீழ் உள்ள தன்னாட்சி அமைப்பாகும். இது அரசின் முன்னெடுப்புகளை சிறிய நகரங்கள் உட்பட நாடு முழுவதும் கொண்டு செல்கிறது. மாநில அரசுகளிடமிருந்து பெறப்பட்ட பரிந்துரைகளின்படி, நாடு முழுவதும் 63 இந்திய மென்பொருள் தொழில்நுட்பப் பூங்காக்கள் அமைக்கப்பட்டுள்ளன.
தமிழ்நாட்டில் சென்னை, கோயம்புத்தூர், மதுரை, திருநெல்வேலி, திருச்சி ஆகிய இடங்களிலும், பாண்டிச்சேரியிலும் இந்திய மென்பொருள் தொழில்நுட்பப் பூங்காக்கள் அமைக்கப்பட்டுள்ளன.
இத்தகவலை மின்னணு மற்றும் தகவல் தொழில்நுட்பத்துறை இணை அமைச்சர் திரு ராஜீவ் சந்திரசேகர் மக்களவையில் இன்று தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1897277
-----
AP/IR/KPG/GK
(Visitor Counter : 131
புதிய மற்றும் புதுப்பிக்கத்தக்க எரிசக்தி அமைச்சகம்
புதுப்பிக்கத்தக்க எரிசக்தியை ஊக்குவிக்க அரசு மேற்கொண்டுள்ள நடவடிக்கைகள்
மார்ச் 2014-ல் 76.37 ஜிகாவாட்டாக இருந்த நிறுவப்பட்ட புதுப்பிக்கத்தக்க எரிசக்தித் திறன்  நவம்பர் 2021-ல் சுமார் 97% அதிகரித்து 150.54 ஜிகாவாட்டாக உள்ளது.
நாட்டில் புதுப்பிக்கத்தக்க எரிசக்தியை ஊக்குவிக்க அரசு பல்வேறு நடவடிக்கைகளை மேற்கொண்டுள்ளது.
- தானியங்கி முறையில் 100 சதவீதம் வரை அந்நிய நேரடி முதலீட்டுக்கு அனுமதி
- 2025 ஜூன் 30-க்குள் உற்பத்தியைத் தொடங்க உள்ள திட்டங்களிலிருந்து சூரியசக்தி மற்றும் காற்றாலை மின்சாரத்தை மாநிலங்களிடையே எடுத்துச் செல்வதற்கான விற்பனைக் கட்டணம் தள்ளுபடி.
- புதுப்பிக்கத்தக்க எரிசக்தியை வெளியே எடுத்துச் செல்ல ஏதுவாக உரிய மின்வெளித்தடங்களை ஏற்படுத்துவதோடு புதிய துணை மின் நிலையங்களையும் உருவாக்குதல் போன்ற நடவடிக்கைகள் மேற்கொள்ளப்பட்டிருப்பதாக மக்களவையில் கேள்வி ஒன்றுக்கு எழுத்து மூலம் பதில் அளித்த மத்திய மின்துறை, புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783761
-----
(Visitor Counter : 232
ரெயில்வே அமைச்சகம்
தர்பங்கா – ஜலந்தர் சிட்டி அந்த்யோதயா எக்ஸ்பிரஸ் ரயிலை திரு.மனோஜ் சின்ஹா கொடியசைத்துத் துவக்கிவைத்தார்
ரயில்வே துறை இணையமைச்சரும் தொடர்புத்துறை  இணையமைச்சருமான திரு. மனோஜ் சின்ஹா தர்பங்கா – ஜலந்தர் சிட்டி அந்த்யோதயா எக்ஸ்பிரஸ்  ரயிலை  ரயில் பவனிலிருந்து காணொளி மூலம் இன்று  கொடியசைத்துத் துவக்கிவைத்தார். ரெயில்வே வாரிய உறுப்பினர்கள் திரு. ஜம்ஷெத், திரு. கன்ஷ்யாம் சிங் மற்றும் ரெயில்வே மூத்த அதிகாரிகள் நிகழ்ச்சியில் பங்குபெற்றனர்.
நிகழ்ச்சியில் உரையாற்றிய அமைச்சர், நாடு முழுவதும் போக்குவரத்து இணைப்பை அளிப்பதற்காகப் பல முயற்சிகளை இந்திய ரெயில்வே மேற்கொண்டுள்ளது என்றும் அதனால் நாட்டுமக்கள் பயணத்தை எளிதாகவும் வசதியாகவும் செய்யலாம் என்றும் கூறினார்.
(Visitor Counter : 152
பாதுகாப்பு அமைச்சகம்
ராணுவ துணைதளபதி பாராட்டு அட்டை விருதாளர்களின் பட்டியல் வெளியீடு
2022 சுதந்திர தின விழாவையொட்டி, ராணுவ துணை தளபதி பாராட்டு அட்டை விருதாளர்களின் பட்டியல் வெளியிடப்பட்டுள்ளது.
முழுவிவரத்துக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1851752
பாதுகாப்பு அமைச்சகம்
எல்லைக் கட்டுப்பாட்டுக் கோட்டுப் பகுதிகளில் உள்நாட்டு ராணுவத்தின் பெண் அதிகாரிகளை பணியமர்த்த பாதுகாப்புத்துறை அமைச்சர் ஒப்புதல்
பாதுகாப்பு அமைச்சகத்தின் ஒரு குறிப்பிடத்தக்க முன்னேற்றமாக, ராணுவ விவகாரங்கள் துறை உள்நாட்டு ராணுவ படைப்பிரிவில் ஏற்கனவே உள்ள விதிகளில் பெண் அதிகாரிகளின் பணிகள் குறித்த திருத்தங்களுக்கு ஒப்புதல் வழங்கியுள்ளது.
உள்நாட்டு ராணுவத்தில் 2019-ம் ஆண்டு முதல் பெண் அதிகாரிகள் சுற்றுச்சூழல் பணிக்குழு பிரிவுகள், எண்ணெய்த்துறை பிரிவுகள் மற்றும் ரயில்வே பொறியியல் பிரிவு உள்ளிட்ட பல்வேறு துறைகளில் பணியமர்த்தப்பட்டனர். இந்தக் காலகட்டத்தில் பெற்ற அனுபவத்தின் அடிப்படையில், உள்நாட்டு ராணுவத்தில் உள்ள பெண் அதிகாரிகளுக்கு மேலும் வேலை வாய்ப்பை நீட்டிக்கும் முடிவுக்கு பாதுகாப்பு அமைச்சர் திரு ராஜ்நாத் சிங் ஏப்ரல் மாதம் ஒப்புதல் வழங்கியிருந்தார்.
உள்நாட்டு ராணுவத்தின் பெண் அதிகாரிகள் இனி எல்லைக் கட்டுப்பாட்டுக் கோடு பகுதியில் பணிபுரியும் பொறியியல் பிரிவிலும் புது தில்லியில் உள்ள உள்நாட்டு ராணுவ தலைமையகத்திலும் தேவைகளுக்கேற்ப பணியமர்த்தப்படுவார்கள்.
இந்த முற்போக்கான கொள்கை நடவடிக்கை, பெண் அதிகாரிகளின் வேலை வாய்ப்பை மேம்படுத்துவதோடு, அவர்களின் தொழில்முறை தேவைகளையும் பூர்த்தி செய்வதை நோக்கமாகக் கொண்டுள்ளது. இப்போது பெண் ராணுவ அதிகாரிகளும், ஆண் அதிகாரிகளைப் போன்று சவாலான பயிற்சிகளையும், பணிகளையும் மேற்கொள்வர்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சுங்கச் சாவடிகளில் அடிப்படை வசதிகள்
நாடாளுமன்றத்தின் மாநிலங்களவையில் உறுப்பினரின் கேள்விக்கு எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கீழ்காணும் தகவல்களை அளித்தார்.
ஏப்ரல் 1, 2016 அன்று அல்லது அதற்குப் பிறகு, அசாமில் ஒரு சுங்கச் சாவடி, சத்தீஸ்கரில் ஒரு சுங்கச் சாவடி, கர்நாடகாவில் ஒரு சுங்கச் சாவடி, கேராளாவில் நான்கு சுங்கச் சாவடிகள் மற்றும் உத்தரகாண்டில் ஒரு சுங்கச் சாவடி உட்பட பல்வேறு மாநிலங்களில் உள்ள தேசிய நெடுஞ்சாலைகளில் உள்ள எட்டு சுங்கச் சாவடிகளில் பொது நலன் கருதி பயனர் கட்டண வசூல் ரத்து செய்யப்பட்டது.
மேலும், தேசிய நெடுஞ்சாலைகளின் தற்போதைய கட்டண நீளத்தை மேம்படுத்த ராஜஸ்தானில் ஒரு சுங்கச் சாவடி மற்றும் மத்திய பிரதேசத்தில் ஒரு சுங்கச் சாவடி மூடப்பட்டுள்ளது. மேலும், மத்தியப் பிரதேசத்தில் உள்ள ஒரு சுங்கச் சாவடி மூடப்பட்டு, கட்டண நீளம் அருகிலுள்ள சுங்கச் சாவடிகளுடன் இணைக்கப்பட்டுள்ளது.
தூய்மை இந்தியா இயக்கத்தின் கீழ் அனைத்து சுங்கச் சாவடிகளிலும் கழிப்பறை வசதிகளை வழங்குவதற்கான முயற்சிகள் மேற்கொள்ளப்பட்டு வருகின்றன, டிசம்பர் 13, 2021 நிலவரப்படி, சுங்கச் சாவடிகளுக்கு அருகில் 833 ஆண்கள் மற்றும் 837 பெண்களுக்கான கழிப்பறைகள் கட்டப்பட்டுள்ளன.
சுங்கச் சாவடிககளில் போக்குவரத்து நெரிசலை அகற்றவும், தடையற்ற போக்குவரத்தை உறுதி செய்யவும், தேசிய நெடுஞ்சாலைகளில் ஃபாஸ்ட் டேக் மூலம் தேசிய மின்னணு கட்டண வசூல் அகில இந்தியா அடிப்படையில் செயல்படுத்தப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781650
எரிசக்தி அமைச்சகம்
மின் உற்பத்தி செலவை குறைக்க, உள்நாட்டு நிலக்கரியை பயன்படுத்துவதற்கான விதிகள் தளர்வுக்கு மின்துறை அமைச்சகம் அனுமதி : இறக்குமதி குறையும்
மின் உற்பத்தி செலவை குறைப்பதற்காக, மின் உற்பத்தி நிலையங்களில் உள்நாட்டு நிலக்கரியை பயன்படுத்துவதில் தளர்வு முறையை மாநிலங்கள் மற்றும் யூனியன் பிரதேசங்களுக்கு மத்திய அரசு அனுமதித்துள்ளது.
இதன்படி மாநிலங்கள் மின் உற்பத்தி நிலையங்களில், உள்நாட்டில் கிடைக்கும் நிலக்கரி இணைப்புகளை பயன்படுத்தி கொள்ள முடியும். இது மின் நிலையங்களின் உற்பத்தி செலவை குறைக்கும். இந்த சேமிப்பு, அப்படியே நுகர்வோருக்கு கிடைக்க வழிவகை செய்யப்படும்.
இத்திட்டம் மூலம் தற்போது பஞ்சாப், ஹரியானா மற்றும் உத்தரப் பிரதேச மக்கள் பயன்பெறுகின்றனர். பஞ்சாப்பில் மட்டும் ஓராண்டு சேமிப்பு ரூ.300 கோடியாக இருக்கும் என எதிர்பார்க்கப்படுகிறது.
இது நிலக்கரி இறக்குமதியை குறைத்து, தற்சார்பு இந்தியாவுக்கு உதவும். இதன் மூலம் கார்பன் உமிழ்வும் குறையும். உள்நாட்டில் இருந்து கொண்டுவரப்படும் நிலக்கரிகளை, மின் உற்பத்தி நிலையங்கள், அந்த மாநிலத்திற்கு விநியோகிக்கும் மின்சாரத்தை உற்பத்தி செய்ய மட்டும் பயன்படுத்தும்.
மேலும் விவரங்களுக்கு:
https://pib.gov.in/PressReleasePage.aspx?PRID=1724056
விவசாயத்துறை அமைச்சகம்
கோவிட்-19 தொற்றால் உணவு பாதுகாப்பு, உணவு பாதுகாப்பு நடவடிக்கைகள், ஊட்டச்சத்து ஆகியவற்றி்ன் மீதான தாக்கம் குறித்து காணொளி காட்சி மூலம் ஜி-20 நாடுகளின் வேளாண் அமைச்சர்களின் கூட்டத்தில் திரு.நரேந்திர சிங் தோமர் உரை
கோவிட்-19 தொற்றால் உணவு பாதுகாப்பு, பாதுகாப்பு நடவடிக்கைகள் மற்றும் ஊட்டச்சத்து ஆகியவற்றி்ன் மீதான தாக்கம் குறித்து காணொளி காட்சி மூலம் இன்று நடந்த ஜி-20 நாடுகளின் வேளாண் அமைச்சர்களின் அசாதாரண கூட்டத்தில் மத்திய வேளாண் துறை அமைச்சர் திரு.நரேந்திர சிங் தோமர் கலந்து கொண்டு உரையாற்றினார். இந்த ஊரடங்கு நேரத்தில் அனைத்து வேளாண் நடவடிக்கைகளுக்கும் விதிவிலக்கு அளித்துள்ள இந்திய அரசின் முடிவுகள் குறித்து அவர் விளக்கினார். மேலும், சமூக இடைவெளி, சுகாதாரம் மற்றும் சுத்தம் ஆகியவற்றுடன் அத்தியாவசிய வேளாண் உற்பத்தி பொருட்கள் தடையின்றி கிடைக்கவும், அதன் உற்பத்தி தடையின்றி நடைபெறுவதையும் உறுதி செய்யப்பட்டுள்ளது குறித்து அவர் கூறினார். மேலும், இந்த சோதைனையான காலக்கட்டத்தில் எல்லா நாடுகளும் மீண்டு வருவதற்காக பிரதமர் நரேந்திர மோடி பல்வேறு வழிகளில் ஆதரவு தெரிவித்துள்ளது குறித்தும், விவசாயம் எந்த வகையிலும் பின்தங்கிவிடக்கூடாது என்பது குறித்தும், குடிமக்களின் தேவைகளில் உறுதியுடன் இருக்க வேண்டும் என்பது குறித்தும் திரு. தோமர் வலியுறுத்திக் கூறினார்.
ஜி-20 வேளாண் அமைச்சர்களின் ஆலோசனைக் கூட்டம், சவுதி அதிபரால் காணொளி காட்சி மூலம் ஏற்பாடு செய்யப்பட்டிருந்தது. மதிப்புமிக்க உணவு விநியோக சங்கிலித்தொடர், குறிப்பாக விவசாயிகளின் வாழ்வாதாரம் ஆகியவை குறித்து விவாதிப்பதற்காக இந்த கூட்டம் நடத்தப்பட்டது.
கூட்டத்தின் இறுதியில் தீர்மானம் ஒன்று ஜி-20 வேளாண் அமைச்சர்களால் நிறைவேற்றப்பட்டது. எல்லை வரயைறையின்றி, உணவுப்பொருட்கள் வீணாவதை தடுக்கவும், அதன் இழப்புகளை தடுக்கவும், தொடர்ந்து உணவுப் பொருட்கள் விநியோகத்தை தடையின்றி நிர்வகிக்கவும், இந்த கோவிட்-19 தொற்று நோய்க் காலத்தில், சர்வதேச நாடுகள் ஒத்துழைப்புடன் ஜி-20 நாடுகள் செயல்பட தீர்மானத்தில் ஒப்புக் கொள்ளப்பட்டது. மேலும், விலங்குகளிடம் இருந்து மனிதனுக்கு பரவிய இந்த கொடிய நோய்க் காலக்கட்டத்தில், சர்வதேச அளவில் அறிவியல் ரீதியிலான கடுமையான பாதுகாப்பு மற்றும் சுகாதார நடவடிக்கைகளை உருவாக்கவும் இந்த கூட்டத்தில் ஒப்புதல் அளிக்கப்பட்டது.
(Visitor Counter : 142
ரெயில்வே அமைச்சகம்
பார்சல் ரெயில்கள் ரெயில்வேக்கு வருமானம் ஈட்டித்தர ஆரம்பித்துள்ளன; ஊரடங்கு காலகட்டம் ஆரம்பித்ததில் இருந்து 20400 டன் சரக்குகள் ஏற்றிச் செல்லப்பட்டதன் மூலம் ரூ.7.54 கோடி வருமானம் கிடைத்துள்ளது
கோவிட்-19 நெருக்கடி காலகட்டத்தில் ஊரடங்கு அமலில் இருக்கும் போது மருந்துப்பொருள்கள், மருத்துவ உபகரணங்கள், உணவு முதலான இன்றியமையாத பொருள்களை சிறு, சிறு பார்சல்களாக ஏற்றிச்செல்வது மிக முக்கியமான தேவையாக இருக்கிறது. இந்திய ரெயில்வேயானது இந்த முக்கியமான தேவையைக் கருத்தில் கொண்டு, அதனைப் பூர்த்தி செய்யும் வகையில், இ-வர்த்தக நிறுவனங்கள் மற்றும் மாநில அரசுகள் உள்ளிட்ட மற்ற வாடிக்கையாளர்கள் விரைவாக அதிக பொருள்களை ஏற்றி அனுப்பும் வகையில் ரெயில்வே பார்சல் வேன்களை வழங்கியுள்ளது. இன்றியமையாத பொருள்கள் தடையின்றி எடுத்துச் செல்வதை உறுதி செய்வதற்காக ரெயில்வே தேர்ந்தெடுத்த வழித்தடங்களில் நேர அட்டவணைப்படி பார்சல் சிறப்பு ரெயில்களை இயக்க முடிவெடுத்தது.
இத்தகைய பார்சல் சிறப்பு ரெயில்களை இயக்க வேண்டிய வழித்தடங்களை மண்டல ரெயில்வேக்கள் அடையாளம் கண்டு அறிவித்து வருகின்றன. தற்போது இத்தகைய ரெயில்கள் 65 வழித்தடங்களில் இயக்கப்படுகின்றன. கீழ்வருவனவற்றை உள்ளடக்கும் வகையில் இந்த வழித்தடங்கள் அடையாளம் காணப்பட்டுள்ளன:
(- தில்லி, மும்பை, கொல்கத்தா, சென்னை, பெங்களூரு, ஹைதராபாத் போன்ற நாட்டின் பெரும் நகரங்களுக்கு இடையில் வழக்கமான இணைப்பு.
- மாநிலத்தலைநகரம் / முக்கிய நகரங்களில் இருந்து மாநிலத்தின் அனைத்து பகுதிகளுக்குமான இணைப்பு
- நாட்டின் வட-கிழக்குப் பகுதிகளுக்கான இணைப்பை உறுதி செய்தல்
- பால் மற்றும் பால்பொருள்கள் அதிகளவில் இருக்கின்ற  பிராந்தியங்களில் இருந்து, தேவையுள்ள மற்ற பிராந்தியங்களுக்கு எடுத்துச் செல்லுதல்.
- இன்றியமையாத பிற பொருள்களை  உற்பத்தியாகும் பிராந்தியங்களில் இருந்து நாட்டின் மற்ற பகுதிகளுக்கு விநியோகித்தல்.
PIB Headquarters
சமூகப் பொருளாதார கணக்கெடுப்பு குறித்த78-வது சுற்று மண்டல பயிற்சி மாநாடு சென்னையில் தொடங்கியது
களப் பணியாளர்களுக்கான சமூகப் பொருளாதார கணக்கெடுப்பு குறித்த 78-வது சுற்று மண்டல பயிற்சி மாநாட்டை, சென்னை தேசிய புள்ளியியல் அலுவலகத்தின் தமிழ்நாடு  மண்டல துணை தலைமை இயக்குனர் டாக்டர் எஸ்.துரைராஜூ சென்னையில் இன்று  தொடங்கி வைத்தார். இந்த மாநாடு இம்மாதம் 19.12.2019 வரை நடைபெறுகிறது.
திரு. டாக்டர் எஸ்.துரைராஜூ உள்நாட்டு சுற்றுலா குறித்த முன்பு நடைபெற்ற கணக்கெடுப்புகள் அடிப்படையிலான அறிக்கைகள் குறித்து தமது தொடக்க உரையில் எடுத்துரைத்தார்.
தமிழ்நாடு மற்றும் புதுச்சேரி யூனியன் பிரதேசத்தைச் சேர்ந்த தேசிய புள்ளி விவர அலுவலகம்  மற்றும் பொருளாதாரம், புள்ளி விவரங்கள் துறைகளைச் சேர்ந்த சுமார் 150 அலுவலர்கள் இந்த மாநாட்டில் கலந்து கொண்டுள்ளனர். 78-வது சுற்றுக்கான  தேசிய புள்ளி விவர கணக்கெடுப்பு “உள்நாட்டு சுற்றுலாவுக்கான செலவீனங்கள்” மற்றும் “பலமுனை கணக்கெடுப்பு குறியீடு” ஆகியவற்றை நோக்கமாகக் கொண்டுள்ளது.
தனிநபர் மற்றும் குடும்பம் குறித்த தகவல்கள் தொடர்பான கணக்கெடுப்பு அறிக்கை ரகசியமாக வைக்கப்படும் என்றும், இதற்கு பொதுமக்கள் தங்கள் தகவல்களை வழங்கி கள அதிகாரிகளுக்கு தங்களது முழு ஒத்துழைப்பை வழங்க வேண்டுமென்றும், கேட்டுக் கொள்ளப்பட்டுள்ளதாக சென்னையில் உள்ள தேசிய புள்ளி விவர அலுவலகம்  வெளியிட்டுள்ள செய்திக் குறிப்பில் தெரிவிக்கப்பட்டுள்ளது
மத்திய அமைச்சரவை
ஜம்மு-காஷ்மீர் மறுசீரமைப்பு சட்டம் 2019-ன் பிரிவு 73 மற்றும் 74-ன் கீழ் உத்தரவு பிறப்பித்ததற்கு மத்திய அரசு  விதிகள், 1961-ன் 12-வது பிரிவின்படி மத்திய அமைச்சரவை பின்னேற்பு வழங்கியுள்ளது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை, ஜம்மு-காஷ்மீர் மறுசீரமைப்பு சட்டம் 2019-ன் பிரிவு 73 மற்றும் 74-ன் கீழ் உத்தரவு பிறப்பித்ததற்கு மத்திய அரசு  விதிகள், 1961-ன் 12-வது பிரிவின்படி பின்னேற்பு வழங்கியுள்ளது.
ஜம்மு-காஷ்மீர் மறுசீரமைப்பு சட்டம் 2019 அக்டோபர் 31, 2019-லிருந்து அமலுக்கு வந்ததை அடுத்து, ஏற்கனவே இருந்த ஜம்மு-காஷ்மீர் மாநிலம் சட்டமன்றத்துடன் கூடிய ஜம்மு-காஷ்மீர் யூனியன் பிரதேசமாகவும், சட்டமன்றம் இல்லாத லடாக் யூனியன் பிரதேசமாகவும் மாற்றப்பட்டது. இந்திய அரசியலமைப்புச் சட்டம் பிரிவு 356-ன் கீழ், ஏற்கனவே இருந்த ஜம்மு-காஷ்மீர் மாநிலத்தில் குடியரசுத் தலைவர் ஆட்சி டிசம்பர் 19, 2018-ல் அமல்படுத்தப்பட்டது. இந்திய அரசியல் சட்டத்தின் பிரிவு 356 யூனியன் பிரதேசங்களுக்குப் பொருந்தாது என்பதால், குடியரசுத் தலைவர் ஆட்சி அக்டோபர் 31, 2019 அன்று விலக்கிக்கொள்ளப்பட்டது.
புதிதாக அமைக்கப்பட்ட ஜம்மு-காஷ்மீர் யூனியன் பிரதேசத்தில், சட்டப்பேரவை அமைக்கப்படவில்லை என்பதால், அரசியல் சட்ட வெற்றிடம் ஏற்படுவதைத் தவிர்ப்பதற்காக முந்தைய ஜம்மு-காஷ்மீர் அரசின் ஆளுநர் அளித்த அறிக்கை அடிப்படையில், ஜம்மு-காஷ்மீர் யூனியன் பிரதேசத்தில் குடியரசுத் தலைவர் ஆட்சியை அமலாக்க ஜம்மு-காஷ்மீர் மறுசீரமைப்பு சட்டம் 2019 பிரிவு 73-ன் கீழ், குடியரசுத் தலைவர் அக்டோபர் 31, 2019 அன்று உத்தரவு பிறப்பித்தார்.
இதேபோல், ஜம்மு-காஷ்மீர் யூனியன் பிரதேசத்தில் தொகு நிதியத்திலிருந்து செலவு செய்வதற்கு அதிகாரம் அளிக்கும் உத்தரவையும் ஜம்மு-காஷ்மீர் மறுசீரமைப்பு சட்டம் பிரிவு 74-ன் கீழ், அக்டோபர் 31, 2019 அன்று குடியரசுத்தலைவர் பிறப்பித்தார்.
குடியரசுத் தலைவர் செயலகம்
மத்திய அமைச்சர்கள் திரு. நரேந்திர சிங் தோமர் மற்றும் திருமதி ஸ்மிருதி ஜூபின் இரானிக்கு கூடுதல் பொறுப்பு
மத்திய அமைச்சர் திரு. எம். வெங்கையா நாயுடுவின் ராஜினாமாவை பிரதமரின் அறிவுரையின் பெயரில் இந்திய அரசியலமைப்பு சட்டத்தின் பிரிவு 75 உட்பிரிவு  -ன் கீழ் குடியரசுத் தலைவர் ஏற்றுக்கொண்டார்.
மேலும், பிரதமரின் அறிவுரையின் படி, குடியரசுத் தலைவர் கீழ்கண்ட முடிவுகளை எடுத்துள்ளார்:-
- மத்திய அமைச்சர் திரு. நரேந்திர சிங் தோமருக்கு மத்திய வீட்டுவசதி மற்றும் நகர்புற விவாகாரங்கள் துறை அமைச்சராக கூடுதல் பொறுப்பு வழங்கப்படுகிறது
- மத்திய அமைச்சர் திருமதி. ஸ்மிருதி ஜூபின் இரானிக்கு மத்திய தகவல் ஒலிபரப்பு துறை அமைச்சராக கூடுதல் பொறுப்பு வழங்கப்படுகிறது
சிறப்பு சேவைகள் மற்றும் கட்டுரைகள்
அழுத்தமூட்டப்பட்ட உயிரி எரிவாயு துறையில் தொழில் முனைதலை ஊக்குவிப்பதற்காக இணைய கருத்தரங்கு கூட்டத்தை இந்தியன் ஆயில் நிறுவனம் நடத்தியது
முதலீட்டாளர்கள், சாத்தியமுள்ள தொழில் முனைவோர் மற்றும் இதர பங்குதாரர்களை சென்றடையும் விதத்திலும், அழுத்தமூட்டப்பட்ட உயிரி எரிவாயு உற்பத்தி  மற்றும் சந்தைப்படுத்துதல் உள் கட்டமைப்பு குறித்து அவர்களிடையே விழிப்புணர்வை ஏற்படுத்தவும் ஒருநாள் இணைய கருத்தரங்கம் ஒன்றை இந்தியன் ஆயில் நிறுவனம் நடத்தியது.
இந்தியன் ஆயில் மற்றும் ஜெர்மனியைச் சேர்ந்த ஆயில் டாங்கிங் ஜி எம் பி எச் நிறுவனங்களின் கூட்டு நிறுவனமான ஐ ஓ டி எல் லிமிட்டடால் நாமக்கல்லில் நிறுவப்பட்ட முதல் சிபிஜி ஆலையை மாண்புமிகு தமிழக முதல்வர் மாண்புமிகு மத்திய பெட்ரோலியம் மற்றும் இயற்கை எரிவாயு அமைச்சர் ஆகியோர் சமீபத்தில் திறந்து வைத்தனர்.
சிபிஜி குறித்த இணைய கருத்தரங்கை புது தில்லியிலிருந்து இணையம் மூலமாக இந்தியன் ஆயில் நிறுவனத்தின் திட்டமிடுதல் மற்றும் தொழில் வளர்ச்சி இயக்குநர் திரு ஜி கே சதீஷ் துவக்கி வைத்தார்.
இந்தியன் ஆயில் நிறுவனத்தின்
சந்தைப்படுத்துதல் இயக்குநர் திரு குர்மித் சிங், செயல் இயக்குநர் மற்றும் தமிழ்நாடு மற்றும் புதுச்சேரி மாநில இயக்குநர் திரு பி ஜெயதேவன் ஆகியோர் பங்கேற்றனர்.
பழங்குடியினர் நலத்துறை அமைச்சகம்
பழங்குடியினர் தேசிய ஆணையத்தின் செலவின விவரம்
பழங்குடியினர் தேசிய ஆணையத்திற்கு 2014-15 ஆம் ஆண்டில் இருந்து 2016-17 ஆம் ஆண்டுவரை ரூ. 21.64 கோடி செலவிடப்பட்டுள்ளது. ஆண்டு வாரியாக செலவிடப்பட்ட தொகையின் விவரம் கீழ் வருமாறு:
|
|
ஆண்டு
|
|
செலவினம் 
|
|
2014-15
|
|
6,18,27,500
|
|
2015-16
|
|
6,29,22,176
|
|
2016-17
|
|
9,16,88,967
|
|
மொத்தம்
|
|
21,64,38,643
இத்தகவலை மத்திய பழங்குடியினர் நலன் துறை இணை அமைச்சர் திரு. ஜஸ்வந்த் பாபோர் இன்று மாநிலங்கள் அவையில் கேட்கப்பட்ட கேள்விக்கு எழுத்துபூர்வ பதிலாக தெரிவித்தார்.